open-index/open-wikipedia-markdown huggingface dataset:
טוגה

שמאל|ממוזער|250px|אזרח רומי לבוש בטוגה
ה**טוֹגָה**, היא סוג של בגד שלבשו הרומאים. הטוגה לא הייתה אלא חתיכת אריג צמר דק בצורת אליפסה, שנלבשה מעל לטוניקה. 
הטוגה נתלתה מעל כתף שמאל, הקיפה את הגב, ומשם הובאה מתחת לזרוע ימין ונזרקה שוב מעל הכתף והזרוע השמאלית.

הטוגה הייתה לבוש אופייני לאזרחים רומיים ממין זכר, תושבי רומא שלא קיבלו אזרחות לא הורשו ללבוש את הטוגה, ומקורה כנראה באטרוסקים. הנשים לבשו בגד מקביל בשם סטולה.

בימי המלוכה הרומית והרפובליקה הרומית, הייתה הטוגה לבגד מלחמה, אולם הוכחה כלא נוחה לשימוש בעת קרב ולכן ננטשה כבגד קרבי. כתוצאה זוהתה הטוגה עם השלום. הטוגה הפכה במהרה לצורת לבוש הכרחית למכהנים במשרות ציבוריות, והמשיכה להיות כזאת גם בימי האימפריה הרומית, כאשר הפכה הטוגה לצורת לבוש ארעית. כתביו של מרקוס טוליוס קיקרו מכילים את האימרה "קֵדַנט אַרמַה טוגה" ("ייפול הנשק לטובת הטוגה"), משמע "יהי והשלום יחליף את המלחמה". האימרה הפכה למוטו מדינת ויומינג בארצות הברית. 

מינים שונים של טוגות נלבשו על ידי בעלי תפקידים שונים, לדוגמה:

*טוגה וִירִילִיס: טוגה לבנה פשוטה שנלבשה על ידי מרבית הרומאים שהגיעו לבגרות. נקראה גם טוגה פורה או טוגה אלבה.
*טוגה פּוּלַה: טוגה שחורה שנלבשה על ידי בני המעמדות הנמוכים או על ידי אבלים. 
*טוגה פּרַאֵטֵקְסטַה: טוגה עם שוליים סגולים, נלבשה בידי קנסורים, כהנים, קיסרים, נערים שטרם הגיעו לבגרות ושחקנים בטרגדיות. 
*טוגה טרַבֵאַה: טוגה מפוספסת לאורכה בפסים אדומים ופסים סגולים, נלבשה על ידי חוזי עתידות. 
*טוגה פּיקטַה: טוגה סגולה או ארגמן, עדויית כוכבים, נלבשה על ידי מצביאים במצעדי ניצחון, קונסולים וקיסרים בימי חג. 
*טוגה קַנדִידַה: טוגה שהולבנה בעזרת אבקת גיר, נלבשה על ידי מועמדים לתפקיד ציבורי בהופעתם בפני הסנאט. 

## ראו גם
*מסיבת טוגה

## קישורים חיצוניים

* כיצד ליצור טוגה 
* ביגוד ברומא העתיקה
*  

קטגוריה:רומא העתיקה: תרבות
קטגוריה:היסטוריה של הביגוד
סארי (בגד)

**סארי** הוא בגד הודי מסורתי לא תפור אלא נכרך על הגוף מיריעת בד מלבנית שאורכה בין 4.5 ל 9 מטרים, ורוחבה הוא בין 60 ל-120 ס"מ. היא נכרכת מעל חולצה וחצאית או מכנסיים ומהווה בגד מעטפת. הכריכה מתחילה במותן, עוברת מעל כתף אחת ונכרכת סביב יתר הגוף, המכוסה כולו על ידי הסארי. הסארי נעטף פעם אחת סביב הגוף, ואז מקפלים את רובו קדימה ואחורה בקפלי אקורדיון ודוחפים אותו פנימה לתוך המותניים בחזית. החלק האחרון של הבד עוטף את הגוף ומושלך מעל כתף שמאל.

בעבר היה נהוג ללכת גם עם סארי שאורכו 9 מטרים, שבחלקו התחתון נכרך בין הרגליים כמכנס.

ניתן למצוא את הסארי במגוון רחב של בדים, סינתטיים וטבעיים ושלל גוונים ודוגמאות. הבד הוא בדרך כלל דק מאוד משום שרב השנה חם בהודו, ובתקופת המונסון ובחודשים שלפניה הטמפרטורות מגיעות למעל 40 מעלות צלזיוס ברב תת-היבשת ההודית. סארי עולה בין 150 רופיות (כ-15 ש"ח) לבד כותנה או לבד סינתטי פשוט עם הדפס, ועד לעשרת אלפים רופיות (כ-1000 ש"ח) ויותר לסארי ממשי עם רקמה עבודת יד.

כיום עדיין לובשות נשים רבות בהודו ובנפאל את הסארי, אף שצעירות רבות מעדיפות את השלוואר קמיז, הכולל טוניקה, מכנס וצעיף. באירועים חגיגיים ילבשו הנשים סארי יוקרתי ממשי.

בדרום קראנקטה ישנו אזור שבו נהוג ללבוש את הסארי הפוך, כך שקצה הסארי מושלך קדימה ולא לאחור.

ישנו אף נוהג, שנשים לבושות בסארי אדום הן נשים נשואות ואלה הלבושות בלבן הן אלמנות וירוק לחינה.

## מיחזור משביח לבד הסארי
בגלל גודלו והעבודה הרבה הכרוכה ביצירת הבד ויופיו, אין זורקים בד שנפגם, אלא ממחזרים אותו. למשל בבנגלדש נהוג לתפור שכבות של סארי זו על גבי זו , לתפור או לרקום בתכים שונים שיטת קנטה ולהפכם לשמיכות דקות או פיסות כריות דקות.

## ראו גם
* אופנה בהודו
* קנטה (טקסטיל)

## קישורים חיצוניים

* רוני פרצ'ק, סארי - שלמות בלא תפר, מתוך מסע אחר, דצמבר 2002, גיליון 135, באתר "המוזיאון הווירטואלי לעיצוב אופנה ותלבושות".
* 
## הערות שוליים

קטגוריה:לבוש מסורתי
קטגוריה:הודו: תרבות
תרשים זרימה

שמאל|ממוזער|250px|תרשים זרימה
**[[תרשים]] זרימה** הוא סכמה ויזואלית, שנועדה לפרוס רצף של פעולות והחלטות, באופן בהיר והגיוני ככל האפשר. משתמשים בו במדע, בתעשייה ובמסחר, ובעיקר בכתיבת תוכניות למחשב.

ישנה שיטה לפיה בתכנות מחשבים מלמדים, שכשלב ראשון, מתארים בתרשים הזרימה את זרימת הפעולות לפי הסתעפויות של צומתי החלטות והוראות ביצוע. כל פעולה מיוצגת בתבנית שמיוחדת לה. לאחר הכנת התרשים, בשלב הבא כותבים את האלגוריתם בפסאודו קוד, ורק בשלב השלישי עוברים לכתוב בשפה העילית הספציפית.
לעומת זאת, רבים הסוברים כי השימוש בתרשים זרימה מקנה הרגלי תכנות רעים העומדים בסתירה לתכנות מבני, ומטיפים כנגד השימוש בתרשימים מסוג זה.

רבות מהפעולות שאנו עושים בחיי היום יום, שיש בהן הסתעפויות של החלטות, אפשר לתאר בתרשימי זרימה. 

ארגון התקינה הבין-לאומי הסדיר את הסמלים המוסכמים עבור תרשימי זרימה של נתונים, תוכניות ומערכות בתקן ISO-5807. 

## סמלים נפוצים בתרשים זרימה
ממוזער|250px|סמלים שונים היכולים לשמש לבניית תרשים זרימה.
* **[[אליפסה]]** – התחלה / סיום
* **[[מלבן]]** – תהליך
* **מלבן עם קווים אנכיים** – תהליך המוגדר מראש (לרוב תוכן התהליך יפורט בתרשים נפרד)
* **[[מעוין]]** – צומת לקבלת החלטה
* **[[מקבילית]]** – קלט / פלט נתונים
* **מלבן בעל בסיס גלי** – מסמך
* **[[גליל (גאומטריה)|גליל]]** – קובץ נתונים / בסיס נתונים / מאגר מידע
* **[[טרפז]] הפוך** – פעולה ידנית
* **[[משושה]] רחב בסיס** – הכנה

ישנם סמלים נוספים המבטאים נתונים סדרתיים ועוד. 

ישנן תוכנות מיוחדות התומכות בכתיבת תרשימי זרימה, אחת הפופולריות שבהן היא תוכנת "ויזיו" של חברת מיקרוסופט. קיימות גם תוכנות חופשיות המציעות פתרון לשרטוט תרשימי זרימה, למשל ה־ Draw של אופּן אופיס, ו־Dia המהווה חלק מפרויקט Gnome.

## היבטים חינוכיים
תרשים הזרימה יכול לשמש ככלי עזר להוראה, לצורך המחשה וארגון של חומר הלימוד. למשל, תרשים זרימה של מחזור המים בטבע.

## ראו גם

* עץ (תרשים)
* תרשים זרימת נתונים
* מפת מושגים

## קישורים חיצוניים
* 

## הערות שוליים

קטגוריה:תכנות
קטגוריה:אינפוגרפיקה
קטגוריה:ארצות הברית: המצאות
קטגוריה:פדגוגיה
קטגוריה:ארגון מידע
רתרפורדיום

**רָתֵֿרְפֿוֹרְדְּיוּם** (**Rutherfordium**) הוא יסוד מלאכותי, שסמלו הכימי Rf ומספרו האטומי 104. היסוד קרוי על שם הפיזיקאי ארנסט רתרפורד.

## מאפיינים
רתרפורדיום הוא מתכת מעבר בעלת רדיואקטיביות גבוהה: לאיזוטופ היציב ביותר שלו זמן מחצית חיים של פחות מ-13 שעות. לפיכך לא נעשה בו שימוש, ורק מעט ידוע על תכונותיו. הוא הראשון בקבוצת היסודות העל-כבדים, וה-12 בסדרת היסודות הטרנס-אורניים. ההערכה היא שתכונותיו הכימיות דומות לאלה של הפניום.

## היסטוריה
על קיומו של הרתרפורדיום דווח לראשונה בשנת 1964 במכון המאוחד למחקר גרעיני בדובנה (ברית המועצות). החוקרים שם הפציצו פלוטוניום-242 ביונים של <sup>22</sup>Ne שהואצו לאנרגיה של 113 מיליון אלקטרונוולט וטענו שגילו עקבות של ביקוע גרעיני שהעיד על יצירת יסוד האיזוטופ 260Rf ו-4 נייטרונים חופשיים.

בשנת 1969 יצרו את היסוד חוקרים וביניהם אלברט גרסיו, באוניברסיטת ברקלי שבקליפורניה בהפצצת <sup>248</sup>Cf ו-249Cf ביוני <sup>12</sup>C ו-13C במאיץ חלקיקים. מהניסוי נוצרו האיזוטופים רתרפורדיום 257,258,259,261. חוקרים אלו טענו שאינם מסוגלים לשחזר את הניסוי של החוקרים מדובנה.

תוצאות אלה יצרו מחלוקת על השם הראוי ליסוד החדש. הרוסים הציעו את השם "דובניום" או "קורצ'טוביום", והאמריקנים הציעו "רתרפורדיום". בשנת 1997 יושבה המחלוקת, והיסוד קיבל את שמו הנוכחי, אך הקרדיט לגילוי רתרפורדיום עדיין תחת ויכוח.

## איזוטופים
עד כה נספרו לרתרפורדיום 10 איזוטופים:
* 263 - בעל זמן מחצית חיים של 10 דקות.
* 265 - בעל זמן מחצית חיים של **בערך** 13 שעות (היציב ביותר).

## קישורים חיצוניים

* 

קטגוריה:יסודות כימיים
קטגוריה:מתכות מעבר
קטגוריה:יסודות טרנס-אורניים
קטגוריה:יסודות על-כבדים
אחזיהו (מלך ישראל)

**אֲחַזְיָהוּ** (במקרא נקרא גם: **אֲחַזְיָה**) היה מלך ישראל, לפי הכרונולוגיה המסורתית בשנים 852 עד 851 לפנה"ס. הוא היה בנו של אחאב מלך ישראל ושל איזבל אשתו.

לאחר מות אחאב בשדה הקרב ברמות גלעד, עלה אחזיהו בנו על כס המלוכה, ושלט זמן קצר. למרות שנאמר עליו "וַיִּמְלֹךְ עַל-יִשְׂרָאֵל שְׁנָתָיִם" (), הרי שמלכותו נמשכה, למעשה, חודשים ספורים בלבד, אלא שהיא התפרשה על פני שתי שנים מלכותיות (סוף שנה ראשונה ותחילת שנה שנייה).

המקרא מספר שאחזיהו עבד את הבעל וחטאו הוביל למותו.

## כישלון הקמת צי בעציון גבר
המקרא מתאר את סירובו של יהושפט מלך יהודה לשתף את אחזיהו ביוזמה להקים צי מסחר במפרץ אילת. פרשה זו נמסרה בצורה מקוטעת בשני המקורות המקבילים - בספר מלכים ובספר דברי הימים, אך שילוב שתי הנוסחות עשוי לתת תמונה מדויקת יותר.

: "יְהוֹשָׁפָט עָשָׂה אֳנִיּוֹת תַּרְשִׁישׁ לָלֶכֶת אֹפִירָה לַזָּהָב וְלֹא הָלָךְ כִּי-נִשְׁבְּרוּ אֳנִיּוֹת בְּעֶצְיוֹן גָּבֶר. אָז אָמַר אֲחַזְיָהוּ בֶן-אַחְאָב אֶל-יְהוֹשָׁפָט יֵלְכוּ עֲבָדַי עִם-עֲבָדֶיךָ בָּאֳנִיּוֹת וְלֹא אָבָה יְהוֹשָׁפָט".

: "וְאַחֲרֵי-כֵן אֶתְחַבַּר יְהוֹשָׁפָט מֶלֶךְ-יְהוּדָה עִם אֲחַזְיָה מֶלֶךְ-יִשְׂרָאֵל הוּא הִרְשִׁיעַ לַעֲשׂוֹת. וַיְחַבְּרֵהוּ עִמּוֹ לַעֲשׂוֹת אֳנִיּוֹת לָלֶכֶת תַּרְשִׁישׁ וַיַּעֲשׂוּ אֳנִיּוֹת בְּעֶצְיוֹן גָּבֶר. וַיִּתְנַבֵּא אֱלִיעֶזֶר בֶּן-דֹּדָוָהוּ מִמָּרֵשָׁה עַל-יְהוֹשָׁפָט לֵאמֹר כְּהִתְחַבֶּרְךָ עִם-אֲחַזְיָהוּ פָּרַץ ה' אֶת-מַעֲשֶׂיךָ וַיִּשָּׁבְרוּ אֳנִיּוֹת וְלֹא עָצְרוּ לָלֶכֶת אֶל-תַּרְשִׁישׁ".

משתי הגרסות ניתן להבין כי בתחילה התאחדו יהושפט ואחזיהו למפעל משותף של הקמת צי בעציון גבר על מנת להפליג לאופיר. אולם, לאחר שהספינות התנפצו – אם בשל רוח סערה ואם בשל חוסר התמצאות בבניית ספינות – ראה, כנראה, יהושפט סימן רע בכך, וקיבל חיזוק לכך מדברי הנביא ממרשה, וביטל את התוכנית להליכה משותפת עם אחזיהו ובכך בא הקץ לתוכנית זו.

## מרד מישע מלך מואב

מאורע נוסף שנזכר בימי אחזיהו הוא מרד מואב בשלטון הישראלי. לאחר שעבודה של מואב בידי דוד ושלמה, מסופר על מואב רק: "וַיִּפְשַׁע מוֹאָב בְּיִשְׂרָאֵל אַחֲרֵי מוֹת אַחְאָב"; "וּמֵישַׁע מֶלֶךְ-מוֹאָב הָיָה נֹקֵד וְהֵשִׁיב לְמֶלֶךְ-יִשְׂרָאֵל מֵאָה-אֶלֶף כָּרִים וּמֵאָה אֶלֶף אֵילִים צָמֶר. וַיְהִי כְּמוֹת אַחְאָב וַיִּפְשַׁע מֶלֶךְ-מוֹאָב בְּמֶלֶךְ יִשְׂרָאֵל".

ככל הנראה, עם מות אחאב, השתלט מישע מלך מואב על כל ארץ המישור והגיע עד נבו שמצפון למידבא. המקרא איננו מפרט את הרקע למרידה זו, אך 'מצבת מישע' שופכת קצת אור על הפרשה. בימי יורם אחיו של אחזיהו נעשה מאמץ משותף של ממלכות ישראל ויהודה לדכא את המרד על ידי מלחמה, אולם זה הסתיים ללא הכרעה.

## סיפור מותו
המקרא מספר שאחזיהו נפצע בתאונת נפילה בארמונו, ושלח שליחים שישאלו במקדשו של בעל זבוב בעקרון אם ישרוד את פציעתו.

לאור מעשה זה נשלח אליהו הנביא להוכיח את שליחי אחזיהו במילים: . השליחים שבו לאחזיהו ומסרו לו את דברי הנביא, ולאחר שהבין שמדובר באליהו שלח גדוד בן חמישים איש ללכוד אותו. שר הגדוד קורא לאליהו להסגיר עצמו אך אליהו עונה באמירה: . ואכן, השר וגדודו נשרפים באש שיורדת מן השמים. אחזיהו שולח גדוד נוסף שמסיים את דרכו באותו האופן. שר הגדוד השלישי נכנע לפני אליהו ומתחנן על חייו וחיי אנשיו. לאחר שאלוהים מצווה עליו, אליהו חס עליו והולך איתו למלכו עם הנבואה שכבר בישר לשליחים, ואכן לאחר זמן קצר נפטר אחזיהו כדברי אליהו.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכי ישראל
קטגוריה:בית עמרי
קטגוריה:יהודי המאה התשיעית לפנה"ס
אנגלית קנדית

**אנגלית קנדית** היא הניב המדובר בקרב דוברי האנגלית בקנדה. האיות הקנדי הוא, באופן פשטני, ערבוב של אנגלית אמריקאית, אנגלית בריטית וצרפתית קנדית, ומאפיינים ייחודיים לניב. אוצר המילים הקנדי דומה לזה של האנגלית האמריקאית, אך עם מספר שינויים מהותיים ומקומיים בחלקם.

## היסטוריה

מתיישבים בריטים, אשר חששו לחייהם בעקבות המהפכה האמריקאית, ברחו מצפון-מזרח ארצות הברית לקנדה. הניב הבריטי בו הם השתמשו היווה את הבסיס לשפה המדוברת. עם-זאת, קרבתה של קנדה לארצות הברית גרמה לכך שהניב המדובר דומה הרבה יותר לאנגלית האמריקאית מאשר לבריטית. השפעות קטנות יותר על השפה באו מהיישובים הצרפתיים במזרח קנדה (קוויבק) ומהילידים אשר ישבו במקום. הגירות עולמיות שהגיעו לשיאן בין שנת 1910 ל-1960 הביאו עמן עמים אשר שפתם השפיעה במקצת על האנגלית הקנדית.

## איות

האיות הקנדי של השפה האנגלית משלב מסורות אנגליות ואמריקאיות. השוני הבולט ביותר הוא טמון במילים אשר נגמרות ב-er או or. במרבית המילים האלה, משתמשים בקנדה באיות האנגלי: *colour* ,*harbour* ו-*centre* במקום *color* ,*harbor* ו-*center* כמו שנהוג בארצות הברית. למרות זאת, השימוש בחוקים האמריקאים אינו נדיר.

בעוד שבארצות הברית משתמשים באיות הצרפתי *defense*, בקנדה משתמשים באיות האנגלי *defence*. למרות זאת, האיות *defensive* הוא אוניברסלי (הדבר נכון גם לגבי *offence* ,*offense* ו-*offensive*).

בקנדה גם נהוג *tyre* במקום *tire* בארצות הברית; אבל *curb* כמו בארצות הברית במקום *kerb* בבריטניה.

בקנדה נהוג להשתמש בסיומת *ize-* במקום *ise-* (לדוגמה, *advertize* במקום *advertise*).
כמו כן, קנדים מעדיפים לכתוב *encyclopedia* במקום הצורה הבריטית הלטינית *encyclopædia*. למרות זאת, הם כותבים *manoeuver* ו-*archaeology* במקום הצורה האמריקאית (*maneuver* ו-*archeology*).

## הגייה

ככלל, האנגלית הקנדית נהגית כמו האנגלית האמריקאית, בעיקר במערב ובמרכז קנדה. לתושבי ניופאונדלנד יש מבטא משלהם כמו גם לתושבי מזרח קנדה. מילים מסוימות, כמו *fragile* ,*anti* ו-*touché* נהגות כמו באנגלית בריטית. מאפיין בולט של מבטא האנגלית הקנדית (כפי שקיים גם במעט אזורים של ארצות הברית, במיוחד אלו הסמוכים לקנדה), הוא אי היכולת להבחין בין הגיית תנועה פתוחה לגמרי לבין הגיית תנועה אחורית חצי פתוחה (שאחריה אין r), כך ששתי התנועות נהגות כתנועה פתוחה לגמרי.

## אוצר מילים

הנה מספר דוגמאות לשימוש קנדי:

*בחינוך, נהוגה המילה *grade* ("כיתה") ואז מספרה (לדוגמה, *grade 10* יהיה "כיתה י". בארצות הברית נהוג לומר *10th grade,* ובאנגליה *year 10*).
*הציון נמדד ב-*marks* ולא *points*.
*בקנדה נהוג באופן רשמי להשתמש בשיטה המטרית, אם כי ביומיום יש רבים שעדיין משתמשים בשיטה האימפריאלית.
*נהוג להגיד גם *petrol* כמו הבריטים וגם *gasoline* (דלק) כמו האמריקאים.
*אומרים *railway* במקום *railroad* (מסילת-ברזל).
*אומרים *tin* במקום *can* (פחית שימורים).
*מעדיפים להשתמש ב-*pop* במקום *soda* למשקה מוגז.
*בית שימוש מכנים "washroom" במקום "restroom" הנהוג בארצות הברית.
*Z יש לבטא "זד" ולא "זי" כמו בארצות הברית.
* מבטאים about באופן דומה ל a boat (אָבּוֹוט ולא אֶבָּאוּט). טעות אמריקאית נפוצה היא שקנדים מבטאים זאת "אָבּוּט"
*ישנם ביטויים השאובים מצרפתית כמו *cheque* ,*serviette* ו-*pardon*.
 
בביטוי *eh* נהוג להשתמש כמילת פניה, שאלה וכו'.

## ראו גם
* אנגלית
* קנדה
* אנגלית אמריקאית
* אנגלית בריטית
* אנגלית אוסטרלית

## קישורים חיצוניים

קנדית
קטגוריה:קנדה: תרבות
קטגוריה:שפות
טרופופאוזה

**טרופופאוזה** (**Tropopause**) היא שכבת אוויר באטמוספירה המפרידה בין הטרופוספירה, בה מתהווה רוב פעילות מזג האוויר, לבין שכבת הסטרטוספירה. החלק התחתון של האטמוספירה הוא הטרופוספירה, שכבה שבה הטמפרטורה בדרך כלל יורדת עם הגובה. שכבה זו מכילה את מרבית ענני כדור הארץ.

הטרופופאוזה מאופיינת במפל איזותרמי (מצב בו הטמפרטורה אינה משתנה עם העלייה בגובה), על כן בדרך כלל לא מתפתחת בה עננות. כשהטמפרטורה לא יורדת עם הגובה בכלל, אלא נשארת דומה, מדובר במפל איזותרמי. מפל איזותרמי (שווה-טמפרטורה) הוא מפל יציב לכל גושי האוויר. גוש אוויר יבש יעלה ויתקרר ב-10 מעלות צלזיוס לקילומטר, וכיוון שסביבתו לא מתקררת כלל עם העלייה בגובה, הוא הופך קר ויציב ממנה. גם בגוש אוויר לח, המתקרר בשש מעלות לקילומטר, מתרחשת תופעה זו. זהו מפל נדיר מאוד באטמוספירה, וגם כשהוא מתרחש, זה קורה בשכבה דקה יחסית (בשכבות הביניים) ולא לאורך זמן.

עננים שכבתיים מתרחשים כאשר אוויר רווי נלחץ כלפי מעלה ונשאר קר יותר מהאוויר הצלול שמסביב באותו גובה. באזור הטרופוספירה התחתונה נקראים עננים כאלה סטרטוס. ערפל ההסתגלות הוא ענן סטרטוס עם בסיס שוכב על פני כדור הארץ. באזור הטרופוספירה האמצעית ידועים עננים שכבתיים בשם אלטוסטרטוס. בטרופוספרה העליונה משתמשים במונחים צירוסטרטוס וצירוס. סוג הענן בציפוי קרום מתייחס לענני צירוסטרטוס דקים, לעיתים קרובות חדים. עננים סטרטפוריים המשתרעים שניהם דרך חלק גדול מהטרופוספירה ומשקעים מכונים נימבוסטרטוס.

גובה הטרופופאוזה משתנה בהתאם למיקום, בין 7–9 קילומטר בקטבים, ו-15–17 קילומטר באזור קו המשווה. באזורים הממוזגים גובה הטרופופאוזה משתנה בדרך כלל.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אטמוספירת כדור הארץ
קטגוריה:מדעי כדור הארץ
קטגוריה:מטאורולוגיה
ערב א-נעים

**ערב א-נעים** (בערבית: **عرب النعيم**, תעתיק מדויק: **ערב אל נעים**) הוא כפר בדואי בגליל התחתון השייך למועצה האזורית משגב. הכפר שוכן סמוך ליישובים אשחר ואשבל, צפונית לעיר סח'נין ודרומית לכרמיאל.

ערב א-נעים מונה כ-650 תושבים, וקיבל הכרה ממשלתית כיישוב בשנת 1999.

## תשתיות

במשך שנים רבות נחשבו התנאים הפיזיים והכלכליים בכפר לירודים ביותר, וחסרו: חשמל, מים, תשתיות, ביוב, כבישים ועוד. בעשור הראשון של המאה ה-21 נבע הדבר בעיקר מכך שלכפר לא הייתה תוכנית מתאר מאושרת, ולכן לא ניתן היה לבנות תשתיות באופן חוקי.

בהתערבותו של השר פואד בן אליעזר, אשר ביקר במקום ולא שבע רצון מתנאי הקיום של תושביו, זכו גן הילדים שהוקם מתרומה ותחנת טיפת חלב המאולתרת בחיבור לחשמל, חיבור אשר מספק חשמל בעומסים נמוכים ואינו מאפשר אפילו חימום כראוי בחודשי החורף הקרים באזור.

ב-19 בינואר 2010 אישרה הוועדה המחוזית לתכנון ובנייה את תוכנית המתאר של היישוב, לאחר עיכובים רבים. בכך אושרה תוכנית הבנייה האחרונה של הכפרים הבדואים במשגב. תהליך זה כלל תיאום של גורמים רבים, בהם: מינהל מקרקעי ישראל, רשות הטבע והגנים, קק"ל, משרד הפנים ומשרד הבינוי והשיכון.

## חינוך ותרבות

ביישוב מעל 350 ילדים ובני נוער, עשרות מהם חרשים. תלמידי בית הספר היסודי בכפר לומדים בכמאנה ובסלאמה, בעוד תלמידי החינוך העל-יסודי נשלחים לבתי ספר בסח'נין, בהם רוב התלמידים אינם בדואים (דבר היוצר מקרים של ניתוק ותחושות נחיתות בקרב תלמידי הכפר). מאפיין תרבותי מעניין הוא שבכפר התפתחה שפת סימנים ייחודית שמשמשת את החרשים בכפר.

את הפעילות החינוכית ביישוב מפעיל רכז נוער מטעם המועצה. בשנים האחרונות מפעילים חברי קיבוץ אשבל בשותפות עם רכז הנוער מרכז למידה, מועדון חברתי לילדים ולנוער, קבוצות נשים וקבוצות מנהיגות, העוברות הכשרה בקיבוץ אשבל. כמו כן, קיימת פעילות של קידום נוער ביישוב.

## קישורים חיצוניים

* 

## הערות שוליים

קטגוריה:יישובים בדואיים בישראל
קטגוריה:יישובים שהוקמו ב-1999
קארל ויירשטראס

**קארל תאודור וילהלם וַיֶירְשְטְרַאס** (בגרמנית: **Karl Theodor Wilhelm Weierstraß**; 31 באוקטובר 1815, אוסטנפלדה (Ostenfelde), מחוז וסטפאליה – 19 בפברואר 1897, ברלין) היה מתמטיקאי גרמני, המכונה "אבי האנליזה המודרנית".

ויירשטראס הוא האיש האחראי לניסוח הקפדני והיסודי של האנליזה המודרנית. פעל רבות כדי להבהיר את היסודות לנושאים הללו, ונודע בכך שהתעקש שכל הוכחה תהיה מבוססת על יסודות מוצקים. תוך שהוא מסתמך על עבודתו של אוגוסטן לואי קושי, הניח את התשתית המוצקה של החשבון האינפיניטסימלי, שעד תקופתו היו רעיונותיו בעייתיים בשל הבסיס הרעוע שלהם. ויירשטראס הנהיג את ההגדרות המודרניות של מושגים יסודיים כמו גבול ונגזרת, במונחי \varepsilon,\delta. כמה מהמשפטים החשובים באנליזה נקראים על שמו, דוגמת משפט בולצאנו-ויירשטראס ומבחן M של ויירשטראס להתכנסות טורי פונקציות.

ויירשטראס נחשב גם למרצה מצוין, ואחד מתלמידיו היה גאורג קנטור, שוויירשטראס היה תומך נלהב של רעיונותיו המהפכניים. תלמידים נוספים שלו היו פרדיננד גאורג פרובניוס, סופיה קובלבסקיה, ארתור מוריץ שנפליס, הרמן שוורץ ומתמטיקאים מפורסמים נוספים.

## ביוגרפיה
ויירשטראוס נולד למשפחה קתולית שהתגוררה בכפר בפרובינציית וסטפאליה. הוא החל להתעניין במתמטיקה בעת שלמד בגימנסיה בפאדרבורן. לאחר סיום לימודי הגימנסיה הוא החל ללמוד משפטים, כלכלה ומימון באוניברסיטת בון, כדי שיוכל להמשיך בדרכו של אביו שהיה פקיד במגזר הציבורי. ויירשטראוס הזניח את לימודיו ובמקום זאת למד מתמטיקה באופן פרטי. הוא עזב את לימודיו באמצע ועבר ללמוד מתמטיקה באוניברסיטת מינסטר, שם גילה עניין בין השאר בפונקציה אליפטית. במקביל הוא למד הוראה במינסטר והוסמך להוראה. החל משנת 1843 הוא לימד מתמטיקה, פיזיקה, בוטניקה וספורט בעיירות בפרוסיה המערבית. במקביל הוא פרסם מאמרים במתמטיקה שהביאו לו בשנת 1854 תואר דוקטור לשם כבוד מאוניברסיטת קניגסברג. בשנת 1856 הוא החל ללמד בבית ספר טכני בברלין שהיה אחד המרכיבים באיחוד שיצר מאוחר יותר את האוניברסיטה הטכנית של ברלין. החל משנת 1864 כיהן כפרופסור למתמטיקה באוניברסיטת ברלין. בשנת 1872 הדגים את "פונקציית ויירשטראס": פונקציה רציפה בקטע, שאין לה נגזרת באף נקודה בו. בשנת 1886 יצא ספרו: *Abhandlungen aus der Funktionenlehre*, המציג את פיתוחיו בתאוריה המודרנית (באותם ימים) של פונקציות. הספר התבסס על טיוטות של הרצאותיו שכתבו תלמידיו.

## אותות והוקרה
*ב-1895 החברה המלכותית הבריטית העניקה לו את מדליית קופלי.
*מכתש על הירח נקרא על שמו.

## ראו גם
* – רשימת משפטים של ויירשטראס בתחומים שונים במתמטיקה

## קישורים חיצוניים

*רשימת מונחים על שם ויירשטראס בוויקיפדיה האנגלית
*
*
* 

קטגוריה:מתמטיקאים שעל שמם כוכב לכת מינורי
קטגוריה:מתמטיקאים גרמנים
קטגוריה:זוכי מדליית קופלי
קטגוריה:בוגרי אוניברסיטת בון
קטגוריה:סגל אוניברסיטת ברלין
קטגוריה:נוצרים רומים-קתולים גרמנים
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1815
קטגוריה:גרמנים שנפטרו ב-1897
אינדקס סופות רעמים

**אינדקס סופות רעמים** הוא שיטה במטאורולוגיה להערכת ההסתברות להתפתחות סופות רעמים, כאשר קיימים תנאים המאפשרים התפתחות ענני גשם.

חישוב האינדקס מתבצע על ידי השוואת הפרשי הטמפרטורות בין מפלסי לחץ שונים - 850 מיליבר מול 500 מיליבר. הערך המתקבל מהווה הערכה גסה לגבי מפל הטמפרטורות הממוצע בין שני המפלסים הללו, ומכאן נגזרת יציבות שכבת האוויר ביניהם.

ערכים של 25 מעלות צלזיוס ומעלה בדרך כלל מתבטאים במפל הטמפרטורות גבוה יותר ממפל אדיאבטי לח (יציבות על תנאי), ולפיכך גוברת ההסתברות להתפתחות אנכית של עננים עד כדי דרגת קומולונימבוס, ולהיווצרותם של סופות רעמים.

במקרי שלג גבוליים, אינדקס סופות רעמים עשוי להיות גורם חשוב בקביעת רום השלג - בדרך כלל רום השלג נמצא כ-200-300 מטר מתחת לרום הקיפאון, אולם אי יציבות גבוהה המלווה בזרמים יורדים חזקים עשויה להכפיל טווח זה.

האינדקס לבדו אינו יכול לשמש כלי לחיזוי סופות רעמים. כמעט כל אירוע שרב מלווה באינדקס סופות רעמים גבוה (מעל 30), אך בהיעדר לחות מספקת, אין כל משמעות לדבר. יחד עם זאת, כאשר תנאי הלחות מתקיימים, האירוע המטאורולוגי עשוי להיות פעיל למדי, כמו למשל באפיק ים סוף פעיל.

## ראו גם
* מטאורולוגיה – מונחים

קטגוריה:מטאורולוגיה
תת-קבוצה

[שמאל|ממוזער|250px|[דיאגרמת ון של קבוצה עם תת־קבוצה המוכלת בה. באיור זה B מוכלת ממש ב A.]]
בתורת הקבוצות, אומרים שקבוצה B היא **תת־קבוצה** של קבוצה A אם כל איבר של קבוצה B שייך גם לקבוצה A (בניסוח פורמלי: לכל x\in B מתקיים x \in A). במקרה זה קבוצה A היא **קבוצת-על** של קבוצה B. על פי הגדרה זו ייתכן ש־A ו-B שוות. אם הן שונות, אז B היא **תת-קבוצה ממש** של A.

את הקשר "B מוכלת ב־A" (או: B חלקית ל־A, או: B תת־קבוצה של A, או, A מכילה את B) מסמנים כך: B \subseteq A, והוא מכונה **יחס ההכלה**.

## מאפיינים
הקבוצה הריקה היא קבוצה חלקית לכל קבוצה נתונה. זאת מכיוון שלא קיים בקבוצה הריקה איבר שלא נמצא בקבוצה הנתונה (הטענה נכונה באופן ריק כיוון שלקבוצה הריקה אין איברים כלל).

ליחס ההכלה המאפיינים הבאים:
* רפלקסיביות – כל קבוצה היא תת־קבוצה של עצמה (ובמילים שקולות: כל קבוצה מוכלת בעצמה, או: כל קבוצה היא חלקית לעצמה).
* טרנזיטיביות – אם הקבוצה A היא תת־קבוצה של הקבוצה B והקבוצה B היא תת־קבוצה של הקבוצה C, אזי הקבוצה A היא גם תת־קבוצה של הקבוצה C (בניסוח פורמלי: אם A \subseteq B וגם B \subseteq C אז A \subseteq C).

אם כן, יחס ה**הכלה** הוא יחס סדר חלקי: הוא רפלקסיבי, אנטיסימטרי חלש וטרנזיטיבי. היחס אינו שלם: כי יש זוגות של קבוצות (כמו קבוצת הגברים וקבוצת הישראלים, או הקבוצה \{ 1,2 \} והקבוצה \{ 2,3 \}) שאף אחת מהן אינה מכילה את רעותה.

## יחסים נוספים
באמצעות יחס ההכלה ניתן להגדיר את יחס השוויון בין קבוצות; אומרים שהקבוצה A שווה לקבוצה B אם ורק אם הקבוצה A מכילה את הקבוצה B וגם הקבוצה B מכילה את הקבוצה A. (בכתיב פורמלי: A = B\iff B\subseteq A \land A\subseteq B).

באמצעות יחס ההכלה ויחס השוויון ניתן להגדיר יחס נוסף; כאשר הקבוצה A מכילה את הקבוצה B אך אינה שווה לה (יש איבר בקבוצה A שהוא אינו איבר בקבוצה B, ובניסוח פורמלי B \subseteq A וגם B \neq A), נאמר שהקבוצה A **מכילה ממש** את הקבוצה B, או במילים שקולות: הקבוצה B היא **חלקית ממש** לקבוצה A. יחס זה מסמנים B \subset A. (בכתיב פורמלי: B \subset A\iff B\subseteq A \land B\neq A).

הסימון \subset עשוי להטעות: בעוד שכאן (ובמרבית הספרים והמאמרים המודרניים) מציינים \subseteq ו־\subset הכלה ו"הכלה ממש" בהתאמה, יש ספרים שבהם משתמשים בסימונים \subset ו־\subsetneq לאותן מטרות, בהתאמה.

## ראו גם
* מונחים בתורת הקבוצות

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
קטגוריה:יחסים מתמטיים
מספרים ידידים

במתמטיקה, זוג מספרים הם **ידידים** אם כל אחד מהם שווה לסכום מחלקיו של האחר (כאשר בין המחלקים אין סופרים את המספר עצמו). מספרים כאלה נקראים גם **ידידותיים**, **רֵעִים**, **עמיתים** או **נאהבים**.

הזוג הקטן ביותר של מספרים ידידים הוא (220,284):
* מחלקי המספר 220 הם 1, 2, 4, 5, 10, 11, 20, 22, 44, 55 ו-110, וסכומם הוא 284.
* מחלקי המספר 284 הם 1, 2, 4, 71 ו-142, וסכומם הוא 220.

מספרים כאלה היו כבר ידועים לפיתגוראים, שייחסו להם סגולות מיסטיות.

קיימת נוסחה כללית שנותנת זוגות מספרים ידידים (אך לא את כל הזוגות). נוסחה זו נקראת **נוסחת תאביט**, על-שם המתמטיקאי הערבי ת'אבת אבן קורה. אם
: \,p=3\cdot 2^n-1
: \,q=3\cdot 2^{n-1}-1
: \,r=9\cdot 2^{2n-1}-1
הם שלושתם מספרים ראשוניים, כאשר \,n טבעי, אז המספרים \,2^nr ו-\,2^npq הם ידידים זה לזה. נוסחה זו נותנת למשל את הזוגות (220,284), (17296,18416) ו-(9363584,9437056), אך לא את זוג המספרים (6232,6368).

מספרים ידידותיים ותכונותיהם נחקרו על ידי מתמטיקאים כגון פייר דה פרמה, רנה דקארט ולאונרד אוילר. הזוג השני בגודלו, (1184,1210), חמק משום מה מעיניהם של המתמטיקאים הדגולים, והתגלה ב-1866 על ידי נער איטלקי בן 16 בשם ניקולו פגניני. עד 1946 היו ידועים רק 390 מספרים ידידים, חיפוש באמצעות מחשבים הכפיל את קצב גילוי המספרים באלפים רבים, עד 2007 נתגלו 11,994,387 זוגות של מספרים ידידים, נכון לנובמבר 2023 ידועים 1,228,680,607 מספרים ידידים.

סביב המספרים הידידים קיימות כמה בעיות פתוחות:
* האם ישנם אינסוף זוגות של מספרים ידידים?
* ידועים זוגות מספרים ידידים ששניהם זוגיים, או ששניהם אי-זוגיים. האם ישנם זוגות שבהם האחד זוגי והאחר אי-זוגי?
* בכל הזוגות שנתגלו עד כה, קיים לשני המספרים גורם משותף גדול מאחד. האם קיים זוג מספרים ידידים זרים?

מספר שהוא מספר ידיד לעצמו נקרא מספר משוכלל. מספרים ידידים הם מקרה פרטי של מספרים חברותיים.

## מספרים ידידים בתרבות

בעבר הרחוק, מספרים ידידים היוו סמל לזוגיות ולרומנטיקה. כך, לדוגמה, אדם אשר ביקש להביע את אהבתו לאישה, היה מכין שני תליונים - האחד נושא את המספר 220 והשני את המספר 284 - ונותן אחד מהם לאהובתו.

בפירושו לתנ"ך, *בעלי ברית אברם*, מביא רבי אברהם אזולאי, סבו של החיד"א, הסבר של רב נחשון גאון למשמעות כמויות הבהמות שיעקב אבינו שלח כדורון לאחיו עשיו, על פי תורת המספרים הידידים הרב מנחם מנדל כשר מזכיר זאת בפירושו *תורה שלמה* על פרשת וישלח.

## קישורים חיצוניים
* מספרים ידידים/ טיפוסי מספרים בתורת המספרים באתר של המרכז לתכנון לימודים במכללת קיי, באר-שבע
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
ידידים
קטגוריה:שעשועי מתמטיקה
קטגוריה:בעיות פתוחות בתורת המספרים
ארקולוגיה

[ממוזער|'''[סקיי סיטי 1000** המתוכנן ביפן. ניתן לראות במבנה זה סוג של ארקולוגיה]]
**ארקולוגיה** (ב[[אנגלית]]: **Arcology**) הוא רעיון ריאליסטי בחלקו אך גם שייך [[מדע בדיוני|למדע הבדיוני]] של [[מגה-מבנה]] המאכלס בתוכו כמות גדולה מאוד של תושבים ובצפיפות בלתי רגילה. הרעיון המרכזי בארקולוגיה הוא בנייה של [[עיר]] ורטיקלית אשר טביעת הרגל [[אקולוגיה|האקולוגית]] שלה היא מצומצמת ביותר והיא מספקת סוג חדש של סביבה.

מקור ה[[מילה (בלשנות)|מילה]] הוא [[הלחם]] בין שתי המילים: "[[ארכיטקטורה]]" ו"[[אקולוגיה]]". המונח הוטבע על ידי ה[[אדריכל]] [[פאולו סולרי]] (Paolo Soleri), שהגה רעיון זה ועסק בו בפירוט באחד מספריו.

הרעיון של הארקולוגיה מהווה דרך אלגנטית להשתמש באדמות באופן יעיל יותר, ובכך להעניק מקום מחיה ברמה גבוהה למספר רב של נפשות. כמו כן הוא מציע בנייה של שטחים ירוקים ואף חקלאיים הנבנים באופן מלאכותי במרומי הבניין. רעיון זה הועלה על ידי אנשים שונים כבר בתחילת המאה ה-20 כאשר הצפיפות העירונית הגיעה לשיאים בעקבות [[המהפכה התעשייתית]]. הרעיון של מבני-על ו"ערים ורטיקליות" נהגה על ידי סופרי מדע בדיוני שונים והושפע גם מרוחה של תנועת ה[[פוטוריזם]]. רעיון דומה העלה האדריכל [[פרנק לויד רייט]] בשנת [[1956]] בשם [[:en:the Illinois|The Illinois]]. בשנת [[1970]] החלה בניית עיר ניסיונית [[ארקוסנטי]] המבוסס על רעיונות ארקולוגיות.

ארקולוגיות רבות מתוארות בספרות המדע הבדיוני כצורת התיישבות הכרחית בעתיד המין האנושי. כיום ישנן כמה תוכניות, בעיקר ב[[יפן]] וב[[הרפובליקה העממית של סין|סין]], לבנייה של כמה מבני על. הם אינם מכונים "ארקולוגיה" אך הם מבוססים על עקרונות דומים מאוד.

==ראו גם==
* חזון הערים המקורות על ידי **כיפות גאודזיות** של האדריכל **בקמינסטר פולר'''.
* בנייה ירוקה
* המגדל הביוני

## קישורים חיצוניים

* 

קטגוריה:אדריכלות תאורטית
קטגוריה:מבני-על
קטגוריה:התיישבות בת קיימא
קטגוריה:בנייה בת קיימא
ציוני ציון

**ציוני ציון** היה זרם בתנועה הציונית שדגל בהתיישבות יהודית בארץ ישראל בלבד ונאבק בשנים 1905-1903 בתוכנית אוגנדה שהתקבלה בקונגרס הציוני השישי.

בראש קבוצה זו, שמרביתם היו יהודים ממזרח אירופה, עמדו מנחם אוסישקין, ד"ר יחיאל צלנוב, ד"ר שמריהו לוין, ד"ר אברהם פריידנברג ואחרים. הם דגלו בריכוז העבודה הציונית בארץ ישראל, התנגדו לכל פתרון זמני בכל מקום אחר בעולם וקראו להגברת העלייה וההתיישבות בארץ ישראל. עוד בלטו בקרב תועמלני ציוני ציון דב בר בורוכוב, זאב ז'בוטינסקי ורחל ינאית בן-צבי.

בקונגרס הציוני ה-7 שהתקיים בבזל בשנת 1905 גברה דעתם של 'ציוני ציון' והתקבלה החלטה עקרונית הדוחה את תוכנית אוגנדה וקובעת כי התנועה הציונית קשורה אך ורק בארץ ישראל.

## ראו גם
* זרמים בציונות
* ציונות

## קישורים חיצוניים
*
* 
*מרדכי נאור, אוגנדה בראשון-לציון, באתר הספרייה הווירטואלית של מטח
*משה לייב ליליינבלום, "אץ להעשיר לא ינקה", בפרויקט בן-יהודה
*משה לייב ליליינבלום, מציון לאוגאנדה, בפרויקט בן-יהודה
*ציוני ציון, באתר בית החינוך המשותף עמק החולה

*
קטגוריה:זרמים בראשית הציונות
קטגוריה:תנועות ביישוב
יחמור אירופי

**יחמור אירופי** (שם מדעי: *Dama dama*) הוא מין בסוג יחמור, ממשפחת האייליים.

## מאפיינים
היחמור האירופי מכוסה פרווה חומה מגוונת בכתמים לבנים שבולטים ביותר בקיץ. מקרים בהם הפרווה היא לחלוטין לבנה או שחורה ידועים, אולם הם נדירים מאוד.

אורכו בין מאה וארבעים סנטימטרים עד לשני מטרים לא כולל זנב (אורך הזנב נע בין כ-19–20 סנטימטר), גובהו כ-110 סנטימטר ומשקלו נע בין 80 ל-140 קילוגרם. רגלי היחמור ארוכות בכל רגל כארבע אצבעות ותחתיתן פרסה.

היחמור מעוטר בקרניים רחבות, כשהקרניים מגיעות לכובד מסוים הן נושרות, אך גדלות מחדש במרחב זמן של כ-שלושה חודשים. לאחר הריון של כ-30 שבועות ממליטה נקבת היחמור האירופי עופר אחד אשר מלידתו עיניו פקוחות אזניו שומעות וגופו מכוסה בפרווה.

## קישורים חיצוניים

* 

## הערות שוליים

ממוזער|ימין|250px|יחמור עם פרווה בהירה

קטגוריה:טקסונים שתוארו בידי קארולוס לינאוס
קטגוריה:אייליים
קטגוריה:בעלי חיים ביערות ממוזגים באירואסיה
קטגוריה:הממלכה המאוחדת: יונקים
קטגוריה:הולנד: יונקים
קטגוריה:מונטנגרו: יונקים
קטגוריה:פולין: יונקים
קטגוריה:מגה-פאונה של אירואסיה
קטגוריה:אירלנד: יונקים
קטגוריה:אוסטריה: יונקים
קטגוריה:בעלי חיים שתוארו ב-1758
הפיכה

[ממוזער|קריקטורה המתארת את ההפיכה של 1851 בצרפת שבה [לואי נפוליאון נשאר בשלטון לאחר שפיזר את האספה הלאומית של צרפת בניגוד לחוקה ובכך כונן את הקיסרות השנייה. זהו מקרה של הפיכה עצמית.]]
**הֲפִיכָה** היא הפעלת כוח נחרצת פתאומית בפוליטיקה, במיוחד הפלה אלימה או שינוי של ממשלה קיימת על ידי קבוצה קטנה. התנאי העיקרי להפיכה הוא שליטה בכל הכוחות המזוינים, המשטרה וגורמים צבאיים אחרים, או בחלקם. שלא כמו מהפכה, שבדרך כלל מושגת על ידי מספר רב של אנשים הפועלים למען שינוי חברתי, כלכלי ופוליטי יסודי, הפיכה מבוצעת על ידי קבוצה בעלת כוח והשינוי עשוי להתבטא רק בהחלפה פתאומית של אנשי ממשל. הפיכות לא משנות בהכרח את המדיניות החברתית והכלכלית הבסיסית של אומה, והן גם לא בהכרח מביאות לחלוקה מחדש של הכוח בין קבוצות פוליטיות מתחרות. הפיכה מצומצמת במיוחד היא **הפיכת חצר**, שבה נמנה השליט החדש עם הקבוצה השלטת עוד בטרם היותו לשליט.

שני מונחים לועזיים המתארים הפיכה הפכו בין-לאומיים – המונח הצרפתי "coup d'état" ובקיצור "coup": "קוּ דֵטָה", "קוּ"; והמונח הגרמני Putsch: "**פּוּטְשׁ**".

## הפיכה צבאית

**הפיכה צבאית** היא הפיכה שבה משתלט הצבא על מרכזי הכוח במדינה, לרוב תוך מינוי חלק מראשיו לתפקידי ההנהגה הבכירים (כינון שלטון של כת צבאית או "חונטה"). הפיכות צבאיות מתרחשות בעידן המודרני בעיקר במדינות עולם שלישי, שבהן הצבא הוא אחד ממייצבי המשטר הבולטים, ומעורב בחיים האזרחיים. על מנת להפחית את האיום בהפיכה צבאית, מקפידות ממשלות רבות להצר את צעדי הצבא בתחומים האזרחיים, ולעיתים גם מחליפות את מפקדי הצבא הבכירים בקצב גבוה כך שלא יוכלו לצבור כוח רב.

## הפיכה עצמית

"הפיכה עצמית" או "הפיכה מלמעלה" מתבצעת על ידי גורמים בממשל ומביאה לשינוי שיטת המשטר.

## מהפכה

לעיתים חורגת השפעתה של הפיכה מגבולותיה של המדינה שבה אירעה, ומשנה את פני כלל התרבות והחברה האנושית; במקרה זה היא נקראת מהפכה. דוגמה לכך היא מהפכת אוקטובר, שהחלה כהפיכה ברוסיה, וייצאה את הקומוניזם לרחבי העולם. דוגמה אחרת היא המהפכה הצרפתית ששינתה לעד את שיטת הממשל בצרפת. לפעמים משתמשים במושג "מהפכה" לתיאור הפיכה שבה לא נעשה שינוי מהותי בסוג המשטר, לרוב מסיבות של נקודת מבט לאומית מצומצמת, ובעיקר מסיבות של רטוריקה ותעמולה. לעיתים מזומנות מחלחל השיח התעמולתי גם להיסטוריוגרפיה, על אף שהדבר אינו מדויק מבחינה מושגית.

## דוגמאות להפיכות
### ניסיונות הפיכה שצלחו
* הפיכת הטורקים הצעירים
* ההפיכה של רזא ח'אן פהלווי באיראן בשנת 1921
* ההפיכה של פולחנסיו בטיסטה בקובה בשנת 1933
* ההפיכה של חוסני א-זעים בסוריה בשנת 1949
* ההפיכה של אדיב שישכלי בסוריה בשנת 1951
* ההפיכה בזימבבואה, 2017
טעות נפוצה היא לחשוב כי המצעד על רומא של בניטו מוסוליני בשנת 1922 היה הפיכה, אך למעשה מוסוליני קיבל את כוחו באופן חוקתי לגמרי.

### ניסיונות הפיכה שכשלו
* הפוטש של קאפ
* הפוטש במרתף הבירה
* הפוטש של אוגוסט
* ניסיון ההפיכה הצבאית בטורקיה (2016)

## ראו גם
* מרד
* מהפכה
* מחתרת

## קישורים חיצוניים

* 
*  
* שמעון שמיר, 

## הערות שוליים

*
*
קטגוריה:מדע המדינה
קטגוריה:שינויים בכוח הפוליטי
קטגוריה:קנוניה
רחל (פירושונים)

**רחל** היא מילה נרדפת לכבשה בעברית מקראית וכן שמה של דמות מקראית. השם מקובל כשם פרטי בעברית ובשפות אחרות על הטיותיו (רייצ'ל, רָשל ועוד).

קטגוריה:שמות פרטיים עבריים לנשים
קטגוריה:פירושון אישים
קטגוריה:שמות פרטיים שמקורם בבעלי חיים
נדב בן ירבעם

**נָדָב** הוא דמות מקראית, מלך ישראל השני, איש שבט אפרים. לפי הכרונולוגיה המסורתית מלך על ממלכת ישראל בשנים 907 לפנה"ס עד 906 לפנה"ס. היה בנו של ירבעם.
[ממוזער|שלט רחוב על שם המלך נדב ב[שכונת התקווה]]
מיד לאחר מות אביו ירש את מקומו בתרצה, בירת ממלכת ישראל. המקרא מתאר אותו: "וְנָדָב בֶּן-יָרָבְעָם מָלַךְ עַל-יִשְׂרָאֵל בִּשְׁנַת שְׁתַּיִם לְאָסָא מֶלֶךְ יְהוּדָה וַיִּמְלֹךְ עַל-יִשְׂרָאֵל שְׁנָתָיִם. וַיַּעַשׂ הָרַע בְּעֵינֵי ה' וַיֵּלֶךְ בְּדֶרֶךְ אָבִיו וּבְחַטָּאתוֹ אֲשֶׁר הֶחֱטִיא אֶת-יִשְׂרָאֵל" ().

לפי הכרונולוגיה המקובלת במחקר האקדמי, שנות מלכותו הן 909 לפנה"ס עד 908 לפנה"ס.

גם מלך צעיר זה יזם תנופה חדשה במלחמת האחים בין ממלכת ישראל לממלכת יהודה. כיוון שחשש לתקוף את יהודה במישרין לאחר התבוסות שנחלה ממלכת ישראל בקרבות עם אביה, הוא בחר לצור על גבתון וללוכדה מידי הפלשתים במטרה לתקוע טריז בין יהודה לפלשת, ולכתר את ממלכת יהודה ממערב . גבתון השתייכה לממלכת עקרון, אחד מחמשת המרכזים הפלשתים, שגבלה בממלכת יהודה. לעקרון השתייכו, מלבד גבתון, הערים אלתקה, תמנה, ואפשר שגם גזר.

בשעת המצור על גבתון, בעת שעמד בראש הצבא הצר, נרצח נדב על ידי בעשא בן אחיה לבית יששכר שהמליך עצמו כמלך: "וַיִּקְשֹׁר עָלָיו בַּעְשָׁא בֶן-אֲחִיָּה לְבֵית יִשָּׂשכָר וַיַּכֵּהוּ בַעְשָׁא בְּגִבְּתוֹן אֲשֶׁר לַפְּלִשְׁתִּים וְנָדָב וְכָל-יִשְׂרָאֵל צָרִים עַל-גִּבְּתוֹן. וַיְמִתֵהוּ בַעְשָׁא בִּשְׁנַת שָׁלֹשׁ לְאָסָא מֶלֶךְ יְהוּדָה וַיִּמְלֹךְ תַּחְתָּיו" ().

## הערות שוליים

קטגוריה:מלכי ישראל
קטגוריה:קורבנות רציחות פוליטיות בארץ ישראל
קטגוריה:קורבנות רצח בתנ"ך
קטגוריה:ירבעם בן נבט
קטגוריה:אישים משבט אפרים
קטגוריה:יהודי המאה העשירית לפנה"ס
זוג סדור

**זוג סדור** הוא זוג של שני איברים (לא בהכרח שונים זה מזה) שקיים  סדר ביניהם:  אחד האיברים הוא הראשון והאיבר האחר הוא השני (אחרון).  סימונו של הזוג הסדור בו a הוא האיבר הראשון ו-b הוא האיבר השני הוא (a,b). כאמור ייתכן ש a=b.

מההגדרה נובע כי שני זוגות סדורים שווים אם ורק אם האיברים הראשונים שלהם זהים וגם האיברים השניים שלהם זהים. כלומר (a,b)=(c,d) אם ורק אם a=c וגם b=d. בכתיבה פורמלית:(a,b)=(c,d)\iff a=c\land b=d    

זאת לעומת ההגדרה של שוויון בין קבוצות (בתורת הקבוצות), שבו הסדר אינו חשוב, וכך \{a,b\}=\{b,a\}. בכתיבה פורמלית:\{a,b\}=\{c,d\}\iff(a=c\land b=d)\lor(a=d\land b=c) 

מכפלה קרטזית של שתי קבוצות A ו-B  היא קבוצת כל הזוגות הסדורים (a,b), כך ש-a\in A ו-b\in B.   

כאשר הזוג הסדור משמש לציון נקודה במישור, האיבר הראשון (השמאלי) בזוג נקרא גם **אבסציסה** (**Abscissa**) והשני (הימני) נקרא גם **אוֹרְדִינָטָה** (**Ordinate**).

## זוג סדור כקבוצה
בשנת 1921 המתמטיקאי היהודי-פולני קזימיר קורטובסקי מצא דרך להגדיר זוג סדור על ידי שימוש ביחסים הבסיסיים של תורת הקבוצות בלבד: 
:(a,b)=\bigl\{\{a\},\{a,b\}\bigr\}
**הקבוצה הסדורה**, המוגדרת בנוסחתו של קורטובסקי, מכילה שני איברים, כמו **הזוג הסדור**, אלא ששני איברי הקבוצה הסדורה הם בעצמם קבוצות; נקרא להם איבר-קבוצה-א' ואיבר-קבוצה-ב'. איבר-קבוצה-א' מכיל רק את a, האיבר הראשון של הזוג הסדור (a,b), ואילו איבר-קבוצה-ב' מכיל בעצמו שני איברים: את a ואת b, כלומר את האיבר הראשון של הזוג הסדור ואת האיבר השני שלו.  

הקבוצה המוגדרת על פי נוסחת קורטובסקי שונה מהקבוצה המתאימה לזוג סדור בסדר מהופך (b,a) (למעט אם a=b כמובן), כי עכשיו b תופיע הן באיבר-קבוצה-א' והן באיבר-קבוצה-ב' בעוד a תופיע הפעם רק באיבר-קבוצה-ב', ולכן הקבוצה שהוגדרה על פי (a,b) לא תהיה זהה לקבוצה שהוגדרה על ידי (b,a).

## n-יה סדורה – סדר מספרים קבוע
הכללה של זוג סדור למקרה הכללי של מספר כלשהו של רכיבים נקראת n-יה סדורה (הנהגית בעברית במלרע: "אֶנְיָה סדורה", על דרך שלישייה, רביעייה, חמישייה... שימו לב שהאות n היא האות האנגלית הקטנה N, ולא האות העברית ח).

## ראו גם
*תורת הקבוצות - מונחים

## קישורים חיצוניים
*

קטגוריה:ערכים שבהם תבנית בריטניקה אינה מתאימה
קטגוריה:תורת הקבוצות
דגל לבנון

**דגל לבנון** הוא דגלה הלאומי של לבנון. הוא אומץ ב-7 בדצמבר 1943 וצויר לראשונה בביתו של חבר הפרלמנט הלבנוני סאיב סלאם על ידי כמה חברי פרלמנט.

## היסטוריה

במהלך המאות ה-17 וה-18 השתמשו המרונים בדגל לבן עם ארז במרכז. 

במהלך מלחמת העולם הראשונה לחם לגיון מרוני  תחת דגל צרפת, והוא השתמש לדגלו בדגל לבן שעליו סאלטייר אדום וארז שחור. 

לאחר המלחמה, הניפו המרונים את הדגל בהר הלבנון, בו שלטו.

לאחר הקמת לבנון הגדולה במסגרת המנדט הצרפתי על לבנון ב-1920, הדגל ששימש את לבנון היה דגל צרפת, עם תוספת של ארז הלבנון באמצע הדגל. הדגל עוצב על ידי נשיא תנועת ההתנגדות לשלטון העות'מאני, נאום מוקרזל. לדגל היו גרסאות בהן הארז הופיע בשחור או עם גזע חום.

לאחר עצמאות לבנון מצרפת הסכימו המיעוטים הלבנונים במסגרת האמנה הלאומית על חלוקת הכוח הפוליטית בלבנון, וכחלק מההסכמות אישרו את הדגל הלבנוני. הדגל הנוכחי עוצב בביתו של חבר הפרלמנט סאיב סלאם.
ב-12 באוקטובר 1943 התקיימה ישיבת פרלמנט בה נכחו 7 צירים בלבד, תחת מצור של חיילים סנגלים מצבא צרפת. לפני שפרצו החיילים אל הבניין, הספיקו חברי הפרלמנט להחליט על שינוי הדגל.
הדגל אומץ על ידי לבנון באופן רשמי ב־7 בדצמבר 1943 על ידי הפרלמנט.

מאחר שהארז היה סמל הבדלנות הלבנונית בשנת 1919–1920, עלה נושא הדגל לדיון בתקופות של משבר במחצית השנייה של המאה ה-20, וסונים, שיעים ודרוזים מיעטו להניף אותו, משום שהוא סימל בעיניהם את ההגמוניה המרונית. אולם בראשית המאה ה-21 השלימו רוב בני העדות המוסלמיות עם הדגל.

## עיצוב
הדגל מורכב משני פסים אדומים, אחד למעלה ואחד למטה, שמופרדים על ידי פס לבן שגודלו פי שניים מהפס האדום (יחס של 1:2:1 - פס ספרדי) ובמרכז עץ ארז ירוק שנוגע בשני הפסים האדום ורוחבו הוא שליש מרוחב הדגל.

במלחמת העולם הראשונה, הצבעים אדום ולבן היו צבעי הלגיון הלבנוני. האדום מסמל את ההקרבה והלבן את הטוהר. עץ הארז הירוק במרכז הדגל מסמל שמחה ושגשוג. הוא גם סמלה העתיק של לבנון מאז ימי התנ"ך.

## גלריה

קובץ:Former Flag of the Lebanese Army.svg|דגל מדינת לבנון החופשית
קובץ:Tzadal.png|דגל צבא דרום לבנון
קובץ:Flag of Lebanese troops during WWI.png|דגל הלגיון המרוני הצרפתי במלחמת העולם הראשונה


## ראו גם

## קישורים חיצוניים

* 
* 

## הערות שוליים

לבנון
קטגוריה:לבנון: סמלים לאומיים
לבנון
לבנון
לבנון
לבנון
קטגוריה:ארז בתרבות
לבנון
חידה לשונית

**חידה לשונית** היא חידה המעמידה במבחן את יכולתו הלשונית של הפותר.

כיום קיימות חידות לשוניות מרכזיות, המבוססות כולן על יצירת מילה מתוך מילה לפי כלל מסוים:
* **[[קפד ראשו]]**: לוקחים את האות הראשונה במילה, מורידים אותה ומקבלים מילה אחרת. דוגמה: כלי בשחמט, קפד ראשו - אחד החושים (צריח, ריח).
* **שנה ראשו**: לוקחים מילה, משנים את האות הראשונה שלה ומקבלים מילה אחרת. דוגמה: איבר מרכזי בגוף, שנה ראשו - עוצמה (מוח, כוח).
* ** שנה זנבו**: לוקחים מילה, משנים את האות האחרונה שלה ומקבלים מילה אחרת. דוגמה: חלום הקשור בביטול מלחמות, שנה זנבו - מצב בו שרויים הנחים במיטות (שלום, שלוה).
* **חלץ כרסו**: לוקחים מילה ומוציאים ממנה את האותיות האמצעיות, למשל: יונק מעופף, חלץ כרסו - משקע לילי! (עטלף, טל).
* **משחקי הברות במילה**: הופכים מיקום של הברות שלמות במילה, ולא משחקים רק באות. למשל : "מוערך בכרך": (י (ה)קיר קיריה, או בלשון אחרת, יקיר העיר).
* **קפד צווארו**: לוקחים מילה ומוציאים ממנה את האות השנייה, למשל: מצב גופני לאחר הורדה במשקל, קפד צווארו - הבעת מילים בלחן נישא אל-על (רזון, רון).
* **הוא והיא**: מילה בזכר שהופכים אותה לנקבה, למשל: "הוא ישות צמרתית מטפסת, היא ישות חיה ירוקה ומקפצת!" (אילן ואילנית).
* **בחש מילה**: לוקחים מילה ובוחשים אותה, כמו: על פיו ישק בעם דבר. בחש. לו מייחלים, נו שיבוא כבר! (מושל, שלום).
* ** ליר"ז (לו יהי ראשו זנבו)**: לוקחים אות ראשונה ממילה ושמים אותה בסופה, כמו: אנטילופה מדברית, ליר"ז - הגיד (ראם, אמר).
עוד דוגמה: אבי העברים, ליר"ז - אביהם הרוחני של ההודים (אברהם, ברהמא).
* **מהסוף להתחלה**: קוראים מילה בצורה הפוכה, למשל: קריאה למרי בשלטון, קרא הפוך הכיוון של שואף להיות נבון (המרדה, הדרמה - על פי חכמינו שקבעו: הרוצה להחכים ידרים למידה הדימה).
* **גלגל חוזר** (או "סוגרים מעגל"): רצף הגדרות של מושגים בני יותר ממילה אחת, שבו המילה האחרונה של מושג במעגל היא הראשונה במושג שבא אחריו, למשל: יושב ראש, ראש חץ ,חץ וקשת, קשת בענן.

חידות לשוניות אלה מרבות להופיע גם בהגדרות של תשבצי היגיון.

במשחק המילים המכונה היום "שנה זנבו" השתמש כבר ישעיהו הנביא, במשל הכרם בו הוא אומר: "קויתי למשפט והנה משפח"
ישעיהו משתמש באותו פסוק גם במשחק המכונה היום "שנה צווארו": "צדקה והנה צעקה" (משחק המילים "משפט-משפח" הפך לביטוי להבעת ניגוד שמבטא חוסר צדק במקום צדק, ומשפטנים נוהגים להשתמש בו).

## ראו גם
* שעשועי לשון
* כפל לשון
* רבוס

## לקריאה נוספת

* Tony Augarde, **The Oxford Guide to Word Games**, OUP, 1984

* עדו זינגר, **הפוך על הפוך**, הוצאת מלוא, 2000.

## קישורים חיצוניים

קטגוריה:שעשועי לשון
קטגוריה:חידות
השיטה המטרית

ממוזער|400x400 פיקסלים|'''בירוק''': המדינות אשר משתמשות '''בשיטה המטרית'''.
**השיטה המטרית** מייצגת את יחידות המידה המקובלות ביותר בעולם למדידות גדלים פיזיקליים המסודרות על פיה, והן קרויות מערכת היחידות הבין-לאומית או SI. כך לגבי רוב המדינות בעולם, לעומת השיטה האימפריאלית בארצות הברית המצויה בעיקר שם.

על פי השיטה כל יחידת מידה יכולה לגדול או לקטון בכפולות של 10 כשלכל כפולה כזו יש תחילית (שמקורה בלטינית). למשל 1,000 מטרים הם ***קילו***מטר אחד, 0.001 מטרים הם ***מילי***מטר אחד.

יחידת המטר נקבעה בתקופת המהפכה הצרפתית. היא נקבעה כחלק העשרה מיליון של המרחק בין קו המשווה לקוטבי כדור הארץ. מאחר שהמרחק המדויק לא היה ידוע אז, וגם אינו ידוע כיום, אלא עם שיפור המדידות הוא הולך ונעשה מדויק יותר, הרי שהיה צורך לשמר את המטר התקני המקורי, והוא מצוי במוזיאון המדידות בסבר ליד פריז. נכון ל-2022 ישנה הגדרה מדויקת יותר: מטר אחד הוא המרחק שעוברת קרן אור בריק בזמן של 1 חלקי 299,792,458 שניות.

מאחר שמקובלת במתמטיקה היום-יומית השיטה העשרונית, הרי שגם המטר הוא חלק מהשיטה באופן הבא, וחלוקותיו הם:
* עשירית המטר = דצימטר
* מאית המטר = סנטימטר
* אלפית המטר = מילימטר
* מיליונית המטר = מיקרומטר או מיקרון
יחידות הקטנות מהמטר משמשות למדידת אורך גופים קטנים יחסית.

יחידה גדולה יותר המבוססות על כפולות עשרוניות של המטר היא הקילומטר (אלף מטר). הקילומטר משמש כיחידת מרחקים בין מקומות על כדור הארץ. **ראו גם**: שמות מספרים.

יחידות שטח מבוטאות במטר וחלקיו, בציון "-"ר" (מ"ר = מטר רבוע (מרובע), סמ"ר וכו') שמאל|ממוזער|250px|אב הטיפוס של המטרלציון שטח משתמשים גם במונח "דונם" (=1,000 מטר מרובע).

ביחידות בעלות שלושה ממדים משתמשים במושג "מעוקב", למשל סמ"ק (סנטימטר מעוקב) ומ"ק (מטר מעוקב, או בקיצור, "קוב").

גם יחידת הנפח ליטר נגזרת מהשיטה המטרית – נפח של ליטר אחד שווה לדצימטר מעוקב. במקור גם יחידת המסה קילוגרם הוגדרה כנגזרת של השיטה המטרית: מסתו של ליטר מים (בתנאים סטנדרטיים של לחץ אטמוספירה אחת וטמפרטורה של 4 מעלות) היא קילוגרם אחד.

כשמשתמשים ביחידות גדולות מאוד, החורגות מכדור הארץ, השיטה המטרית על גווניה אינה מעשית, ולמשל בתחום מערכת השמש כבר נוהגים להשתמש ביחידה אסטרונומית, שהוא המרחק הממוצע בין כדור הארץ לשמש.

## ראו גם
*מערכת היחידות הבין-לאומית
*מעבר לשיטה המטרית

## קישורים חיצוניים

* רשימת הקידומות המטריות והמספר המקביל להם
* 

*4
לאו רומני

ה**לֵאוּ** (ברומנית: Leu, ברבים: **לֵאי**, לפי תקן ISO 4217 סימנו: **RON**) הוא ההילך החוקי של רומניה. לאו אחד מחולק ל־100 באני (Bani) (ראו באן למקור השם). בשמו המלא במדינה הוא מופיע כ-Leu românesc.

המטבע קיים מאז יסודו של הבנק הלאומי הרומני בשנת 1880. התאלר ההולנדי הקרוי leeuwendaler נשא על אחד מפניו דמות של אריה. המטבע היה פופולרי מאוד בנסיכויות הדנובה ובחצי האי הבלקני ומכאן נגזר שמו של המטבע הרומני, **לאו** (leu - אריה) וגם המטבע הבולגרי, לב והמטבע האלבני לק.

ב־1 ביולי 2005 שונה הסימול הישן ROL לסימון החדש RON (לאו חדש) והוחלט שלאו חדש אחד יהיה שווה ערך ל-10,000 לאי ישן. יש המכנים את הלאו החדש "לאו קשה" (Leu Tare). הוא מונפק בין היתר באמצעות מטבעות של 1, 5, 10 ו-20 באן. כמו כן, קיימת סדרת שטרות הכוללת: 1 לאו רומני, 5, 10, 50, 100, 200 ו-500 לאו.

על פי התוכנית המקורית, ממשלת רומניה  תכננה להנהיג את האירו ברומניה עד 2014, יוזמה שלא צלחה. ניסיון נוסף להחליף את הלאו באירו עד 2020 נכשל גם הוא. כיום מנסה רומניה להנהיג את האירו עד 2029.

## ראו גם
* לאו מולדובני

## קישורים חיצוניים

*פרקים בהיסטוריה המוניטארית של רומניה 

## הערות שוליים

קטגוריה:רומניה: כלכלה
קטגוריה:מטבעות אירופה
קטגוריה:מטבעות
איקס עיגול

שמאל|מסגרת|150px|במשחק זה, אם תורו של איקס לסמן, הוא בוחר את המשבצת הימנית העליונה ומנצח בתור הבא. אם תורו של עיגול לסמן, הוא מנצח מיידית
[שמאל|ממוזער|200px|מתקן "איקס עיגול" ב[גן שעשועים]]
[ממוזער|[איקס עיגול תלת מימד 3X3X3]]

**איקס עיגול** (או בשמותיו באנגלית: **noughts and crosses** = בריטית, **Xs and Os** = קנדית, או **tic-tac-toe** = אמריקאית), הנקרא גם **איקס מיקס דריקס** הוא משחק לשני שחקנים המשוחק על לוח של 3x3 משבצות. כל שחקן בתורו מסמן סימן באחת המשבצות (לרוב איקס או עיגול, ומכאן שם המשחק) השחקן המנצח הוא זה שהצליח למלא שורה, טור או אלכסון בסימנים שלו. אם אף שחקן לא הצליח לעשות זאת עד שכל המשבצות מלאות, המשחק נגמר בתיקו.

בדרך כלל נהוג להתחיל במשבצת קיצונית וזאת כדי ליצור בהמשך שורה וטור (או שורה ואלכסון, וכדומה) שבכל אחד מהם שני סימונים, כאשר אם יבחר השחקן השני למנוע אחד מהם, ינצח השחקן המתחיל בעזרת שני הסימונים האחרים (לדוגמה: השחקן ראשון שם ב-A1, A3, ו-C3). בשל טכניקות אלו בדרך כלל מגיע השחקן שהתחיל שני למצב של הפסד או תיקו.

במונחי תורת המשחקים, המשחק הוא משחק פתור: לשני השחקנים במשחק יש תכסיס תיקו. כלומר, כל שחקן יכול במקרה הגרוע להבטיח לעצמו תיקו אם ישחק משחק מושלם. לפיכך, אם שני השחקנים משחקים בצורה הטובה ביותר, הם יגיעו לתיקו.

משחק זה הוא פשוט יחסית, אך וריאציות שלו (למשל: לוח בלתי מוגבל בגודלו וארבעה או חמישה סימנים ברצף במקום שלושה, לוח תלת-ממדי או ארבע-ממדי ועוד) יכולות להיות מאתגרות ביותר.

## תוכנית למשחק

במשחק הזה האדום מנצח כי בשורה התחתונה יש 3 אדומים.

האלגוריתם מראה כיצד כמעט אין סיכוי שעיגול ינצח.

האלגוריתם הבא הוא תוכנית משחק בעלת שנים עשר שלבים עבור לוח של 3x3 משבצות.

בכל שלב ישנה בדיקה. אם תוצאת הבדיקה היא חיובית, יש לבצע את ההוראות בשלב. אם תוצאת הבדיקה היא שלילית, יש לעבור לשלב הבא.

אם התשובה שלילית בשלב האחרון, המשחק הסתיים.

אם שני השחקנים יפעלו על פי התוכנית, המשחק יסתיים בתיקו.

# אם לכל היותר משבצת אחת מסומנת על הלוח וגם המשבצת האמצעית פנויה – לסמן את המשבצת האמצעית.
# אם בשורה או באלכסון מסומנות שתי משבצות שלי – לסמן את המשבצת השלישית.
# אם בשורה או באלכסון מסומנות שתי משבצות של היריב – לסמן את המשבצת השלישית.
# אם שלוש משבצות מסומנות, המשבצת המרכזית שלי ושתי משבצות מנוגדות מסומנות– לסמן משבצת קצה.
# אם שלוש משבצות מסומנות והמשבצת המרכזית שלי - לסמן פינה הנמצאת באותו טור/שורה עם שתי המשבצות של היריב ביחד.
# אם יש פינה פנויה ומשני צדדיה שתי שורות ריקות – לסמן את הפינה.
# אם המשבצת האמצעית פנויה – לסמן אותה.
# אם יש שלוש משבצות פנויות בשורה או בטור – לסמן את הפינה.
# אם יש שתי משבצות מנוגדות והמשבצת האמצעית שלי – לסמן אחת משתיים.
# אם יש משבצת פינתית פנויה - לסמן אותה.
# אם יש משבצת פנויה - לסמן אותה.

## אזכורים בתרבות
* בשעשועון "תשע בריבוע", משתתפים שני שחקנים, אשר מנסים ליצור רצף של איקס או עיגול בשורה, טור או באלכסון, כאשר "לוח המשחק" הוא מבנה אנכי שבו 9 קוביות (3x3), אשר בכל אחת מהן יושב ידוען.
* בסרט "משחקי מלחמה" משנת 1983, מהווה המשחק אלגוריה למלחמה גרעינית, כאשר המסר הוא שזהו מצב שאין אפשרות לנצח בו.

## ראו גם
*OXO
* ארבע בשורה
* גומוקו
* פנטגו
* קוורטו

## קישורים חיצוניים

*לשחק עם חברים 
*משחק איקס עיגול להורדה
* 
* משחק איקס עיגול נגד המחשב באתר מוזיאון המדע ע"ש בלומפילד ירושלים
* 
* 

קטגוריה:ערכים שבהם תבנית בריטניקה אינה מתאימה
קטגוריה:משחקי עט ונייר
קטגוריה:משחקי ילדים
קטגוריה:משחקי חשיבה
קטגוריה:משחקי אסטרטגיה
סדרת קושי

באנליזה מתמטית, **סדרת קוֹשי** היא סדרה שאבריה הולכים ומצטופפים ככל שמתקדמים בסדרה. באופן מדויק יותר, סדרה \left\{ a_n \right\}_{n=1}^{\infty} נקראת **סדרת קושי** אם לכל \varepsilon > 0 קיים N מתאים לו, כך שלכל n,m > N מתקיים |a_n-a_m| . כלומר, לכל מספר ממשי חיובי \varepsilon, קטן ככל שיהיה, יש איבר בסדרה שממנו והלאה ההפרש בין כל שני איברים קטן מ-\varepsilon. הגדרה זו תקפה לא רק עבור מספרים אלא בכל מרחב מטרי \left(X,d\right) כשמכלילים את התנאי האחרון בהגדרת סדרת קושי של מספרים לתנאי d\left(x_n,x_m\right)  המתאים לסדרת איברים במרחב מטרי כלשהו.

סדרת קושי נקראת על שם המתמטיקאי הצרפתי אוגוסטן לואי קושי.

## מרחב מטרי
השימושיות של סדרות קושי נובעת מכך שבמרחב מטרי שלם (מרחב שבו כל סדרת קושי מתכנסת לגבול) הקריטריון להתכנסות סדרה תלוי אך ורק באיברי הסדרה, בניגוד להגדרת ההתכנסות שתלויה גם באיברי הסדרה וגם בגבול עצמו. תכונה זו מנוצלת באלגוריתמים בהם ניתן להראות כי תהליך איטרטיבי מניב סדרת קושי.

בכל מרחב מטרי, כל סדרה מתכנסת היא סדרת קושי. מאידך ישנם מרחבים מטריים בהם יש סדרות קושי שאינן מתכנסות. מרחב מטרי שלם הוא כזה שבו לכל סדרת קושי בו קיים גבול. המספרים הממשיים הם דוגמה למרחב מטרי שלם. דוגמה למרחב מטרי שאינו שלם היא הקטע הפתוח \left(0,1\right) עם המטריקה המושרית מהמספרים הממשיים, שכן הסדרה \left\{ 1/n \right\}_{n=1}^{\infty} היא סדרת קושי שאין לה גבול בקטע.

## הבהרה
לא מספיק לדרוש שההפרש בין כל שני איברים עוקבים הולך וקטן, לדוגמה בסדרה a_n = \sqrt{n}, ההפרש בין כל שני איברים עוקבים נעשה קטן יותר ככל שמתקדמים בסדרה: a_{n+1}-a_n = \sqrt{n+1} - \sqrt{n} = \frac{1}{\sqrt{n+1} + \sqrt{n}} 

אך עם זאת, ככל שערכי n גדלים, כך גם ערכי a_n גדלים באופן שרירותי. ולכן, לכל אינדקס n ומרחק d, קיים אינדקס m גדול מספיק שעבורו a_m - a_n > d (מתקיים עבור: m > {(\sqrt{n} + d)}^2). לכן, לא משנה כמה נתקדם בסדרה, איברי הסדרה לעולם לא יתקרבו זה אל זה, ולכן סדרה זו אינה סדרת קושי.

## ראו גם
*אפיון התכנסות לפי קושי
* הגדרת הגבול לפי קושי

## קישורים חיצוניים
* 
* 

קטגוריה:ערכים שבהם תבנית בריטניקה אינה מתאימה
קטגוריה:סדרות מתמטיות
קטגוריה:מרחבים מטריים
קטגוריה:אוגוסטן לואי קושי
קטגוריה:התכנסות (מתמטיקה)
טריוויה

**טריוויה** הם פריטי מידע, לרוב לא חשובים במיוחד. לפעמים מציין המונח ידע כללי.

מקור המילה באנגלית, כגזירה לאחור של שם התואר "טריוויאלי". מוצאה של המילה "טריוויאלי" מן השם הלטיני "טריוויום" ("שלוש דרכים"), הקבוצה הראשונה והפחות חשובה מבין שבע האומנויות החופשיות – דקדוק, רטוריקה ולוגיקה (ארבע האחרות, אריתמטיקה, גאומטריה, מוזיקה ואסטרונומיה נקראו קוואדריוויום).

חידוני טריוויה מתקיימים באמצעי התקשורת השונים: בעיתונים, ברדיו ובטלוויזיה, ובהם נדרשים המתחרים לענות על שאלות טריוויה המוצגות להם.

## קישורים חיצוניים

* 

*
קטגוריה:מידע